CELEX: 32010R0389
Language: da
Date: 2010-05-06 00:00:00
Title: Kommissionens forordning (EU) nr. 389/2010 af 6. maj 2010 om ændring af forordning (EF) nr. 2104/2004 for så vidt angår forvaltning af fiskerflåder i visse franske regioner i den yderste periferi

7.5.2010   
            
            
               DA
            
            
               Den Europæiske Unions Tidende
            
            
               L 114/5
            
         KOMMISSIONENS FORORDNING (EU) Nr. 389/2010
   af 6. maj 2010
   om ændring af forordning (EF) nr. 2104/2004 for så vidt angår forvaltning af fiskerflåder i visse franske regioner i den yderste periferi
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 639/2004 af 30. marts 2004 om forvaltning af fiskerflåder, der er registreret i regioner i Fællesskabets yderste periferi (1), særlig artikel 1, stk. 2, og artikel 4, stk. 3, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 2104/2004 (2) fastsættes der gennemførelsesbestemmelser til Rådets forordning (EF) nr. 639/2004 om forvaltning af fiskerflåder, der er registreret i regioner i Fællesskabets yderste periferi.
            
         
               (2)
            
            
               Ved Kommissionens forordning (EF) nr. 1274/2007 (3) revideredes de referenceniveauer, der i bilaget til forordning (EF) nr. 2104/2004 er fastsat for de flåder, der er registreret i fjernområderne, som følge af den fælles erklæring, som Rådet og Kommissionen fremsatte på fiskeriministrenes rådsmøde den 27. juli 2006 (4).
            
         
               (3)
            
            
               Formålet med forordning (EF) 1274/2007 var inden for visse flådekategorier i de franske fjernområder at regularisere et betragteligt antal fartøjer, der udøvede fiskeri før den 31. december 2006, og som forblev aktive uden at være registreret i EU's fartøjsfortegnelse. Disse regulariseringer blev betragtet som en udvidelse af de udviklingsplaner, der var fremlagt for de pågældende fjernområder.
            
         
               (4)
            
            
               Det fremgår af en senere og mere omfattende opgørelse, som de franske myndigheder har lavet over ikke-industrielle fartøjer i de fjerneste områder af de franske regioner i den yderste periferi Guyana og Martinique, at antallet af fartøjer, der skal regulariseres, blev sat for lavt i forbindelse med ovennævnte revision af referenceniveauerne. Frankrig har anmodet om, at der foretages en ny regularisering af de fartøjer, som ikke er registreret, som led i de udviklingsplaner, der blev fremlagt for Guyana og Martinique i 2007.
            
         
               (5)
            
            
               De flådekategorier, som anmodningen om forhøjelse af referenceniveauet vedrører, fisker efter fiskebestande i kystområderne, som ikke er truet ifølge de seneste videnskabelige oplysninger.
            
         
               (6)
            
            
               For at bidrage til en bæredygtig udvikling af fiskeriet i fjernområderne bør der derfor tages hensyn til behovet for at regularisere de pågældende fartøjer som led i de pågældende udviklingsplaner, og de tilsvarende referenceniveauer bør forhøjes, for at disse fartøjer kan blive registreret i EU's fartøjsfortegnelse.
            
         
               (7)
            
            
               Forordning (EF) nr. 2104/2004 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 2104/2004 ændres i overensstemmelse med bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 6. maj 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 102 af 7.4.2004, s. 9.
   
      (2)  EUT L 365 af 10.12.2004, s. 19.
   
      (3)  EUT L 284 af 30.10.2007, s. 6.
   
      (4)  Rådsdokument nr. 11823/06 ADD 1 af 20.7.2006.
   
      BILAG
      Under »Frankrig« i bilaget til forordning (EF) nr. 2104/2004 affattes linjen om flådekategorien »Guyana. Demersale og pelagiske arter. Længde < 12 m« og linjen om flådekategorien »Martinique. Pelagiske arter. Længde ≥ 12m« således:
      
         
                     
                        Frankrig
                     
                  
               
                     Flådekategori
                  
                  
                     Kode
                  
                  
                     GT
                  
                  
                     kW
                  
               
                     »Guyana. Demersale og pelagiske arter. Længde < 12m
                  
                  
                     4FF
                  
                  
                     903
                  
                  
                     11 644«
                  
               
                     »Martinique. Pelagiske arter. Længde ≥ 12m
                  
                  
                     4FK
                  
                  
                     1 046
                  
                  
                     3 294«